‘Stop joc, penalilor!’ Protest la Timisoara, peste 2000 de oameni in Piata Victoriei. Au cerut alegeri anticipate. Foto si Video

TIMISOARA. Un nou miting de protest la Timisoara si in mai multe orase din tara dupa ce deputatii au schimbat Codul de Procedura Penala, modificari care i-ar putea scapa basma curata pe Liviu Dragnea si Calin Popescu Tariceanu si care interzic anchetatorilor sa mai ofere informatii din dosare, sperand astfel legiuitorii ca vor reusi sa-i protejeze pe politicienii corupti.

La Timisoara, protestul a inceput la orele 20.00 in Piata Victoriei, unde s-au adunat primii protestatari si s-a intonat Imnul de stat al Romaiei, Desteapta-te romane!

Mai multi oameni sunt asteptati sa vina in centrul orasului.

La orele 20.30, in Piata Victoriei din Timisoara se adunasera deja aproximativ 1000 de protestatari.

Inarmati cu steaguri, pancarte si vuvuzele, oamenii scandeaza lozinci impotriva Guvernului si alte mesaje: Noi nu suntem o natie de hoti! Noi nu dorim sa fim infractori! Afara, afara coruptia din tara!

Pentru prima oara de cand se organizeaza proteste in ultimele luni in Timisoara oamenii au cerut in strada alegeri anticipate

UPDATE: In jurul orei 21.00, protestatarii au pornit intr-un mars spre palatul Dicasterial, trecand prin Piata Libertatii si prin Unirii. Deja numarul participantilor a ajuns la peste 2000.

UPDATE: La orele 22.00, participantii la mitingul de protest de la Timisoara s-au intors in Piata Victoriei.

***

Organizatorii i-au indemnat pe participantii din toata tara sa treaca prin fata Prefecturilor din toate judetele unde sa ceara cu fermitate demisia Guvernului.

„Am intrat în etapa finală a bătăliei pentru viitorul României. Avem de ales între un stat de drept și un stat banditesc. Ieșiți în stradă pe 20 iunie în fața fiecărei prefecturi din fiecare județ. Ieșiți și spuneți DA democrației, domniei legii și luptei anticorupție. Cereți demisia Guvernului, cereți demisia lui Liviu Dragnea din funcția de președinte al Camerei Deputaților, cereți majorității parlamentare să oprească schimbarea codurilor penale. Iar dacă îl suspendă pe Președinte, spuneți-le că ei oricum nu scapă. Spuneți-le că viitorul copiilor noștri și al țării nu trebuie să depindă de interesul penal al unui borfaș.

Gangsterii au capturat România. Au furat la fiecare contract din bani publici, au furat de la Guvern, au furat de la Parlament, au furat de la consiliul județean, au furat de la primărie, ne-au jefuit pe fiecare dintre noi. Iar când au început să ajungă la închisoare, au început să fure instituții și legi. Au transformat codurile penale în codurile penalilor, distrug instituții independente și le pun sub cizmă politică, fură democrația cu totul. România devine Koruptistan, iar democrația se transformă în cleptocrație„, transmiteau organizatorii pe Facebook.